**Ministru kabineta noteikumu projekta**

**"Grozījumi Ministru kabineta 2014. gada 20. maija noteikumos Nr. 246**

**“Noteikumi par to valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu sarakstu, ap kuriem nosakāmas aizsargjoslas, aizsargjoslu platumu un tajās nosakāmajiem būvniecības ierobežojumiem””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījumi Ministru kabineta 2014. gada 20. maija noteikumos Nr. 246 “Noteikumi par to valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu sarakstu, ap kuriem nosakāmas aizsargjoslas, aizsargjoslu platumu un tajās nosakāmajiem būvniecības ierobežojumiem”” (turpmāk – projekts) mērķis ir nodrošināt noteikumos esošo novadu teritoriālā iedalījuma vienību robežas atbilstību jaunajā Administratīvo teritoriju un apdzīvoto vietu likumā noteiktajam administratīvi teritoriālajam iedalījumam.  Ministru kabineta noteikumi stājas spēkā 2021. gada 1. jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts ir sagatavots pēc Aizsardzības ministrijas iniciatīvas, ņemot vērā izmaiņas administratīvi teritoriālajā iedalījumā atbilstoši jaunajā Administratīvo teritoriju un apdzīvoto vietu likumā noteiktajam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 23. jūnijā ir stājies spēkā jauns Administratīvo teritoriju un apdzīvoto vietu likums. Likums nosaka administratīvo teritoriju un novadu teritoriālā iedalījuma vienību izveidošanas, uzskaites, robežu grozīšanas un administratīvā centra noteikšanas nosacījumus un kārtību, kā arī apdzīvotās vietas statusa noteikšanas, apdzīvoto vietu uzskaites kārtību un institūciju kompetenci šajos jautājumos.  Ņemot vērā, ka Administratīvi teritoriālās reformas ietvaros ir mainījies administratīvi teritoriālais iedalījums, būtu nepieciešams Ministru kabineta 2014. gada 20. maija noteikumos Nr. 246 “Noteikumi par to valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu sarakstu, ap kuriem nosakāmas aizsargjoslas, aizsargjoslu platumu un tajās nosakāmajiem būvniecības ierobežojumiem” (turpmāk – noteikumi Nr. 246) aktualizēt administratīvo teritoriju un novadu teritoriālā iedalījuma vienību atbilstību Administratīvo teritoriju un apdzīvoto vietu likumā noteiktajam.  Noteikumu Nr. 246 administratīvo teritoriju un novadu teritoriālā iedalījuma vienību robežas ir tikai šo noteikumu atsevišķu pielikumu kartogrāfiskajos materiālos. Ņemot vērā to, ka administratīvo teritoriju un novadu teritoriālā iedalījuma vienību robežas mēdz mainīties, bet to aktualizēšana kartogrāfiskajos materiālos ir darbietilpīgs process, būtu lietderīgi šo noteikumu pielikumu kartogrāfiskajos materiālos neatspoguļot administratīvo teritoriju un novadu teritoriālā iedalījuma vienību robežas līdzīgi, kā šo noteikumu 1., 2., 3., 17., 18., un 19. pielikumā vai Ministru kabineta 2015. gada 29. septembra noteikumu Nr. 542 “Kārtība, kādā pieprasa un saņem Aizsardzības ministrijas atļauju būvēt, ierīkot un izvietot konkrētu militāro lidlauku un militārās aviācijas poligonu darbības drošībai potenciāli bīstamus objektus un veic to uzskaiti” pielikumu kartogrāfiskajos materiālos. Valsts aizsardzībai domāto navigācijas tehnisko līdzekļu un militāro jūras novērošanas tehnisko līdzekļu aizsargjoslas vizualizācijai kartē tiek izmantota objekta atrašanās vieta un aizsargjoslas platums, savukārt administratīvo teritoriju un novadu teritoriālā iedalījuma vienību robežām ir informatīvs raksturs.  Ņemot vērā iepriekš minēto, noteikumu Nr. 246 4., 5., 6., 7., 8., 9., 10., 11., 12., 13., 14., 15., un 16. pielikumā esošo karti būtu nepieciešams aizstāt ar karti, kurā netiek atspoguļotas administratīvo teritoriju un novadu teritoriālā iedalījuma vienību robežas. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes, pašvaldības, juridiskas un fiziskas personas, kas veic būvniecības darbības noteikumu Nr. 246 minētajās teritorijās. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts nerada fiziskai vai juridiskai personai jaunas izmaksas, lai nodrošinātu tajā paredzēto prasību izpildi, jo projekts nenoteic šādas prasības. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netika nodrošināta, jo noteikumu  projekts neierobežo un nesašaurina personu tiesības.  Noteikumos tiek veikti tikai tehniskie grozījumi (kartēs netiks attēlotas administratīvo teritoriju un novadu teritoriālā iedalījuma vienību robežas), ņemot vērā jaunajā Administratīvo teritoriju un apdzīvoto vietu likumā noteikto administratīvi teritoriālo iedalījumu. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildei jaunu institūciju izveide, esošu institūciju likvidācija vai reorganizācija nav paredzēta. Projekts neietekmē pārvaldes funkcijas un institucionālo struktūru, kā arī projekts neietekmē pārvaldes cilvēkresursus. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

Vera Solovjova, 67335095

vera.solovjova@mod.gov.lv